
29.03.2013

Бүген Татарстан Республикасы Премьер-министры Илдар Халиков “Татарстан Республикасының Инвестиция-венчур фонды” Попечительләр советы утырышын уздырды.

Утырыш ТР Министрлар кабинетында булды.

ТР ИВФ Попечительләр советы әгъзалары аерым алганда, “Республика конкурсы турында кагыйдәләр “Татарстан Республикасы өчен илле иң яхшы инновацион идеяләр “ проектын карадылар. Бу мәсьәлә буенча ТР Фәннәр Академиясе президенты Әхмәт Мазһаров чыгыш ясады.

27.03.2013

Бүген ТР Дәүләт Советы Рәисе Фәрит Мөхәммәтшин "Россия 24" телеканалының "Сенат" программасында катнашты. Мәскәү телестудиясе белән турыдан-туры элемтәдә булып, Татарстан парламенты башлыгы күптән түгел Страсбургта Россия делегациясе составында Европа Советы Җирле һәм төбәк хакимиятләре конгрессының пленар сессиясендә катнашуы турында сөйләде.

27.03.2013

Бүген, 2013 елның 27 мартында, “Комсомольская правда” газетасында "Минтимер Шәймиев: "Әгәр хакимияткә килсәң, "рәхмәт" әйтүләрен көтмә!" исемле ТР Дәүләт Киңәшчесе катнашында әңгәмә басылды, ул республиканың ММЧда зур резонанс барлыкка китерде.

27.03.2013

Бүген Татарстан Республикасы башкаласында дүртенче тапкыр “Чиста су. Казан” дигән махсуслаштырылган күргәзмә һәм шул ук исемдәге конгресс эшли башлады. Быелгы конгресс һәм күргәзмә Россиядә Әйләнә-тирә мохитне саклау елының төп чаралар планында да урын алуы белән дә әһәмиятле. Аның ачылыш тантанасы ТР Премьер-министры Илдар Халиков, Су ресурслары буенча федераль агентлык җитәкчесе урынбасары Вадим Никаноров, ТР экология һәм табигый байлыклар министры Артем Сидоров һ.б. катнашында узды.


26.03.2013


Бүген Татарстан Республикасы Дәүләт Киңәшчесе Минтимер Шәймиев XXVII Бөтендөнья җәйге Универсиадага әзерлек һәм аны уздыру чорында аккредитацияләү һәм униформа бирү үзәгендә булды.


Искә төшерәбез, Аккредитацияләү һәм униформа бирү үзәгенең ачылышы 18 мартта булды.Беренче булып аккредитация бейджлары һәм униформа комплектлары ТР Президенты Рөстәм Миңнеханов , РФ Президентының Идел буе федераль округындагы вәкаләтле вәкиле Михаил Бабич һәм башка рәсми затларга тапшырылды.


26.03.2013

Бүген Татарстан Республикасы Президенты Рөстәм Нургали улы Миңнеханов кыска сроклы ялга китте. Аның вазыйфаларын Татарстан Республикасы Премьер-министры Илдар Шәфкать улы Халиков башкара.

26.03.2013

Бүген ТР Хөкүмәт йортында Татарстан Премьер-министры Илдар Халиков җитәкчелегендә узган киңәшмәдә катнашучылар Универсиада чорында Болгарда һәм Зөя утрау-шәһәрчегендә туристларга сыйфатлы хезмәт күрсәтүне оештыру мәсьәләләре буенча фикер алыштылар. Киңәшмәдә Татарстан Республикасы Дәүләт Киңәшчесе, ТР Тарих һәм мәдәният һәйкәлләрен яңадан торгызу Республика фондының Попечительлек советы рәисе Минтимер Шәймиев катнашты.


26.03.2013

Татарстанда Гадәттән тыш хәлләр министрлыгы хезмәткәрләре язгы ташуга ике сценария буенча әзерләнә, шуларның берсе республикада яшәүчеләрнең күбесенә зыян китерергә мөмкин.Бу хакта бүген ТР Хөкүмәт Йортында узган брифингта фикер алыштылар.


26.03.2013

ТР Министрлар Кабинеты күрсәтмәсе белән, Татарстан Республикасы территориясендә 15 апрельдән 15 июньгә кадәр язгы санитар-экологик чистарту буенча ике айлык уздырыла. Элек бу эшләр 1 апрельдән башланса, быел һаман да кар калын һәм һава торышы катлаулы булу сәбәпле, шулай ук XXVII Универсиадага якынрак китерү йөзеннән, ул 15 көнгә чигерелә.Бүген ТР Хөкүмәте йортында, республика муниципаль берәмлекләре белән берлектә видеоконференция режимында, уздырылган брифингта ТР экология һәм табигать ресурслары министры Артем Сидров шулай дип игълан итте.

25.03.2013

Бүген ТР Премьер-министры Илдар Халиков Казан милли тикшеренү технология университеты-КАИда булды, анда ул вузның гыйльми советы эшчәнлегендә ТР Хөкүмәт рәисе буларак кына түгел, ә вузның Попечительләр советы рәисе сыйфатында да катнашты.
Рәсми Татарстан